Медведев остава премиер на Русия, Игор Сечин ще му е вице - КОМПАС
Медведев остава премиер на Русия, Игор Сечин ще му е вице
Руският президент е решил ръководния състав на новото руско правителство, което ще встъпи в длъжност след 5 май. За тази дата е насрочена инагурацията на Путин на поредния президентски срок, а досегашния кабинет излиза в оставка. Според руската телевизия "Цариград" Дмитрий Медведев запазва поста си на премиер, но неговите двама заместници ще са нови хора. Първи вицепремиер става Игор Сечин, сегашен шеф на "Роснефт" и смятан за един от най-близките до Владимир Путин хора. Двама нови вицепремиери стават Денис Мантуров и Сергей Чемезов. Те заемат местата на досегашните заместници на Медведев - Игор Шувалов и Аркадий Дворкович. Мантуров е действащ министър на промишлеността и търговията, а Чемезов е шеф на "Ростех". dir.bg